open-index/open-wikipedia-markdown huggingface dataset:
Ektoplasma

**Ektoplasma** eller **teleplasma** er angivelig en eterisk substans, som i spiritistiske seanser overføres fra mediets legeme i forbindelse med materialisasjonsfenomener, og som brukes til oppbygning av de materialiserede skikkelsene. Ifølge disse teoriene befinner ektoplasma seg på overgangen mellom det *eteriske-* og det *fysiske plan*.

Uttrykket ble først brukt av Charles Richet.
Baltic and International Maritime Council

**Baltic and International Maritime Council** (**BIMCO**) er en internasjonal bransjeforening innen shipping. Foreningen har etter eget utsagn 2720 medlemmer, som omfatter skipseiere, skipsredere og andre som er involvert i shippingindustrien. BIMCO har konsultativ status i flere FN-organer.

Organisasjonen ble stiftet i København i 1905 under navnet. Baltic and White Sea Conference. I 1927 skiftet organisasjonen navn til Baltic and International Maritime Conference, og i 1985 til Baltic and International Maritime Council.

## Presidenter

## Referanser


## Eksterne lenker
*
An Ziwen

**An Ziwen** (kinesisk: 安子文, pinyin: *Ān Zǐwén*) (født 1909 i Zizhou i provinsen Shaanxi i Kina, død 25. juni 1980) var en kinesisk kommunistisk politiker. Han var medlem av den åttende sentralkomiteen for det kinesiske kommunistparti og direktør den sentrale organisasjonsavdeling. Han ble «utrensket» under kulturrevolusjonen som en av «de 61 overløpere.» Dette var en gruppe av kommunistiske kadrer som ble løslatt fra Kuomintang-fengsler ved utbruddet av den annen sino-japanske krig.
Cao Diqiu

**Cao Diqiu** (kinesisk: 曹荻秋, pinyin: *Cào Díqiū*, født 1. august 1909 i Ziyang i provinsen Sichuan i Kina, død 29. mars 1976) var en kinesisk kommunistisk politiker. 

Ved utbruddet av kulturrevolusjonen var han borgermester i Shanghai. Han mistet makten da Zhang Chunqiao, en av firerbanden, ved organiseringen av Shanghaikommunen fikk iscenesatt sammenbruddet av partilederskapet i Shanghai i 1967.
Cao Yiou

**Cao Yiou** (kinesisk: 曹轶欧, pinyin: *Cào Yìōu*, født 1903 i Daxing i Beijing i Kina, død 1989 i Beijing) var en kommunistisk politiker i Folkerepublikken Kina. 

Hun var hustru til sikkerhetstjenestens sjef Kang Sheng, og var med på å få i gang kulturrevolusjonen da hun våren 1966 ble sendt av sin mann til Pekinguniversitetet for å piske opp motstanden mot universitetets ledelse. Hun oppmuntret den kvinnelige filosofidosenten Nie Yuanzi til å skrive en veggavis mot universitetsledelsen, som så rett etter ble benyttet av Mao Zedong til å starte kulturrevolusjonsmaskineriet over hele landet.

Hun var medlem av den niende, tiende og ellevte sentralkomiteen for det kinesiske kommunistparti. 

I 1981 ble hun avskjediget fra sine politiske verv.

## Kilder
* Lily Xiao Hong Lee: *[https://books.google.se/books?id=22alDAAAQBAJ&printsec=frontcover&dq=Biographical+Dictionary+of+Chinese+Women&hl=sv&sa=X&ved=0ahUKEwjUn4LB4u7kAhUs0aYKHdqoBSUQ6AEINDAB#v=onepage&q&f=false Biographical Dictionary of Chinese Women: v. 2: Twentieth Century]*

## Eksterne lenker
*
Dargovských hrdinov

**Dargovských hrdinov** («Heltene fra Dargover(s boligområde)») er en av den slovakiske byen Košices bydeler. Den befinner seg øst for byens sentrum og er en del av distriktet (slovakisk *[[Okres]]*) Košice III. Dargovských hrdinov hadde .

Bydelen ble grunnlagt i 1975 og ligger rundt en ås som heter Furča, som også er det uformelle navnet på bydelen.

## Referanser


## Eksterne lenker
*
Claes Wohlin

**Claes Wohlin** (født *Magnusson* i 1959 i Malmö) er en svensk professor i informatikk.   

I 1991 la Wohlin frem sin doktoravhandling med tittelen *Software Reliability and Performance Modelling for Telecommunication Systems* i emnet teletrafikksystemer, og han ble i 1996 ansatt som professor ved Linköpings universitet.

Wohlin har hatt flere professorstillinger, og han ble i 2008 sjefredaktør for *Journal of Information and Software Technology*.

I 2004 mottok Wohlin Telenors forskningspris for sitt arbeid med å fremme pålitelighet i telekommunikasjonssystemer.

## Referanser


## Eksterne lenker
* Claes Wohlins CV
* Journal of Information and Software Technology
Najma

**Najma**,Nashma, **Naima** og **Na’ima** er former av et arabisk kvinnenavn (arabisk: نعيمة). Det er en feminin form av mannsnavnet Na'im, som betyr «en stjerne» på arabisk. Navnet kan være en variant av *[[Naomi]]*.

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Najma Kareem (f. 1956), norsk dr.scient og lokalpolitiker
* Naima Mora (f. 1984), amerikansk modell
* Naima Silva (f. 1985), brasiliansk skuespiller
* Najma Akhtar, norsk sanger, vokalist i Sister India

## Referanser


## Eksterne lenker
*
Klovn uten scene

***Klovn uten scene*** er et musikkalbum utgitt av Jahn Teigen i 1988 etter bruddet med Tom Mathisen, Herodes Falsk, og Anita Skorgan. Albumet inneholder blant annet låten «Det vakreste som fins», som er en av hans største «landeplager».

## Sporliste

#«No' å holde i» (Jahn Teigen/Rolf Løvland/Ove Borøchstein)
#«Det vakreste som fins» (Teigen/Løvland/Borøchstein)
#«Yo te quiero» (Teigen/Borøchstein)
#«Sensasjon» (Teigen/Borøchstein)
#«Slå ring» (Teigen/Borøchstein)
#«Glasnost» (Teigen/Knut Meiner)
#«Neste trekk» (Teigen/Borøchstein)
#«En annen virkelighet» (Teigen/Borøchstein)
#«Kyrie Eleison» (Teigen/Løvland)
#«Klovn uten scene» (Teigen/Løvland/Borøchstein)

## Medvirkende
### Musikere
* Jahn Teigen - sang, låtskriver, layout 
* Alf Emil Eik - tangenter, programmering, tekniker 
* Svein Dag Hauge - gitarer
* Tom Erik Antonsen - bass 
* Kjetil Bjerkestrand - keyboard, programmering 
* Bjørn Ole Rasch - orgel, keyboard
* Per Hillestad - trommer
* Bruce Rasmussen - trommer
* Ole Edvard Antonsen - trompet
* Arild Stav - sopransaksofon 
* Steinar Ofsdal - fløyte
* Rolf Løvland - produsent, låtskriver, mandolin, keyboard, trekkspill, piano, arrangement 
* Lasse Hafreager - trekkspill
* Sigmund Groven - munnspill på *Kyrie Eleison*
* Leif Digernes - kor
* Håkon Iversen - kor
* Frank Ådahl - kor
* Sigvart Dagsland - kor
* Lilian Dominguez - spansk tale på *Yo te Quiero*
* St. Hallvard-guttene - kor
* Øystein Vogt - dirigent

### Andre medvirkende
* Ove Borøchstein - låtskriver
* Knut Meiner - låtskriver
* Per Sveinson - tekniker
* Jan Erik Kongshaug - tekniker 
* Erik Avnskog - tekniker
* Espen Dahl - tekniker
* Finn Hansen - tekniker
* Peter Iversen - tekniker
* Rolf Kjærnet - tekniker
* Tor Kvello - fotograf 
* Terje Wallin Skipnes - stylist
* Maya Guldbrandsen - sminkør

## Kilder
* Klovn uten scene

## Eksterne lenker
*
Košická Nová Ves

**Košická Nová Ves** (tysk: *Neudorf*, ungarsk: *Kassaújfalu*) er siden 1968 en del av den slovakiske byen Košice, og fra 1990 en egen bydel. Den befinner seg øst for byens sentrum og er en del av distriktet (slovakisk *[[Okres]]*) Košice III. Košická Nová Ves hadde .

Stedet nevnes i skriftlige kilder for første gang i 1297, samme år som St. Ladislavskirken ble bygget. I det 15. århundre slo tyskere seg ned her. I tidens løp ble de en del av det slovakiske folket. Košická Nová Ves er fremdeles landlig, uten industriområde.

## Referanser


## Eksterne lenker
*
Christian Søndergaard Jensen

**Christian Søndergaard Jensen** (født 11. mai 1963 i Vester Hassing) er en dansk informatikkprofessor ved Aalborg Universitet.

I 2002 mottok han Telenors forskningspris. Han ble utnevnt til ridder av Dannebrogordenen i 2016.

## Referanser
Christian Jensen

**Christian Jensen** er navnet til flere personer:

*Christian Jensen (amtmann) var norsk amtmann i Christians amt.
*Christian Jensen (båtbygger) var norsk båtbygger som bl.a. bygde «Maud».
*Christian Søndergaard Jensen er prisbelønt dansk informatikkprofessor.
*Christian L. Jensen var norsk høyesterettsadvokat og ordfører.
Rita Løvseth Sandnes

**Rita Løvseth Sandnes** (født 20. mai 1975) er en norsk barnebokforfatter. 

Rita Løvseth Sandnes vokste opp på Røros. Hun har hovedfag i fransk fra Universitetet i Oslo og gikk på Aschehougs forfatterskole i 2005. Hun har mottatt flere stipender.

## Bokutgivelser

* 2007: *Lovise flytter*, lettlestbok illustrert av Åshild Irgens
* 2008: *Lovise får en venn*, lettlestbok illustrert av Åshild Irgens
* 2009: *Lovise og de førti røverne*, lettlestbok illustrert av Åshild Irgens
* 2010: *Det æ'kke lov å grine hvis det ikke er blod*, lettlestbok illustrert av Ella K. Okstad

## Eksterne lenker
*
Anders Mathias Larsen

**Anders Mathias Larsen** (født 1946 i Stavanger) er en norsk lektor, prest og politiker.

Larsen er utdannet lektor med fagene religionsvitenskap, matematikk og kristendomskunnskap. Han var skoleungdomssekretær i NKSS fra 1975 til 1982. Han var lektor på Flekkefjord gymnas fra 1982 til 1989. 

Larsen var ordfører for Kristelig Folkeparti i Kvinesdal fra 1990 til 1999.

Han ble ordinert til prest i 2000, den første i Norge uten teologisk embedseksamen. Han var prest i Kvinesdal fra 2001 til 2006.

Larsen har også vært prosjektleder for samlivskonseptet LEVEL.

## Referanser
Landøya

**Landøya**, også kjent som **Landøen**, er ei halvøy, et boligstrøk og en grunnkrets på Nesbru nordvest i Asker kommune. Landøya er omkranset av Indre Oslofjord, Øvre Nes, Nesøya og Holmen.

I 1972 ble det bygget en ungdomsskole i nærheten av Landøya som fikk navnet Landøya ungdomsskole. I tillegg finner man Landøya barnehage og Landøya Yatchverft i nærheten av halvøya. Gjennom Landøya går *Landøyveien* som ender ved *Hestesund*.

Den norske kunstløpdronningen Sonja Henie bodde på Landøya; veien som huset ligger ved heter i dag *Sonja Henies vei*. Den kjente motstandsmannen Max Manus bodde også på Landøya etter krigen til sin død i 1996.

## Referanser


## Litteratur
*
Chen Pixian

**Chen Pixian** (kinesisk: 陈丕显; pinyin: *Chén Pīxiǎn*; født 20. mars 1916 i Shanghang fylke i Fujian i Kina, død 23. august 1995 i Beijing) var en kinesisk kommunistisk politiker.

Chen Pixian ble medlem av det kinesiske kommunistparti i 1931. Etter at Folkerepublikken Kina ble grunnlagt, var Chen partisekretær for Shanghai fra 1956 til 1960.

Han overtok etter Ke Qingshi som førstesekretær i Shanghai etter at Ke døde i april 1965. Da Zhang Chunqiao fikk kullkastet partiledelsen i byen i 1967 mistet han sitt embede, men kunne vende tilbake i 1975 som viseformann for Shanghais revolusjonskomite. 

Etter kulturrevolusjonen innehadde han en rekke høye verv. Han ble sekretær for sekretariatet for Sentralkomiteen for det kinesiske kommunistparti i 1982, og var sekretær for partiet sentrale komite for politiske og legislative anliggender fra 1982 til 1985.

## Eksterne lenker
* 
*  
* Biografi
Ko Hyon-suk

**Ko Hyon-suk** (født 21. mars 1985 i Hyesan, Nord-Korea) er en nordkoreansk skøyteløper som konkurrerer i hurtigløp og som ble tatt ut til å delta i hurtigløp på skøyter under Vinter-OL 2010. Hun deltok i 500 meter damer og 1 000 meter damer.

## Personlige rekorder

## Referanser


## Eksterne lenker
* 
;Bilder
*  Bilder med Ko Hyon-suk på SpeedSkatingPhotos.info/DesgPhoto.com
Ri Song-chol

**Ri Song-chol** (født 5. april 1986 i Pyongyang, Nord-Korea) er en nordkoreansk kunstløper på skøyter. Han ble nasjonal mester i 2003, 2007, 2008 og 2009. Han er tatt ut til å delta i kunstløp under Vinter-OL 2010 i øvelsen singel herrer.

## Eksterne lenker
* 
*  Ri Song-chol -Profil på ISU sine sider.
Holmen (Asker)

**Holmen** er et boligstrøk og en grunnkrets i delområdet Nesbru i Asker kommune. Stedet ligger ved Holmenfjorden i den nordøstre delen av kommunen, øst for Hvalstad og sør for Nesbru.

På Holmen ligger Holmensenteret. Her ligger også Holmen svømmehall og Holmen Idrettspark, med Holmen Idrettshall, Holmen Turnhall og Holmen Ishall. Ved idrettsparken ligger også anlegget til Holmen Tennisklubb, fotballbaner drevet av Holmen Idrettsforening, og Holmen Klatresenter. Rett sør for idrettsparken ligger friområdet Grønlia.

## Referanser


## Eksterne lenker
* Kommunens nettside om Holmen idrettspark
Vatroslav Jagić

**Vatroslav Jagić** (født 6. juli 1838 i Varaždin, dengang i Østerrike-Ungarn, nå i Kroatia, død 5. august 1923 i Wien) var en kroatisk språkforsker. Han regnes som en av de betydeligste slavistene i andre halvdel av 1800-tallet og som en av de siste som kunne ha oversikt over hele fagfeltet.

## Liv
Jagić avsluttet gymnaset i Zagreb og studerte deretter klassisk filologi og slavistikk under Franz Miklosich i Wien. Fra 1860 til 1870 var han gymnaslærer i Zagreb. I 1871 dro han ut på en vitenskapelig reise gjennom Tyskland og Russland, og overtok i 1872 en lærestol i sammenlignende språkforskning ved universitetet i Odessa. I 1874 ble han professor i slaviske språk ved Universitetet i Berlin, og i 1880 mottok han et professorat i St. Petersburg. I 1886 etterfulgte han sin lærer Franz Miklosich som professor i slavisk filologi ved Universitetet i Wien.

## Arbeid
Jagić offentliggjorde en rekke arbeider på forskjellige områder av slavistikken, for eksempel kroatisk språkhistorie. Han var også opptatt av vitenskapshistorie og utga brevvekslingen mellom Jernej Kopitar og Josef Dobrovský. I 1871 grunnla han fagtidsskriftet *[[Archiv für slavische Philologie]]* i Berlin, og var tidsskriftets redaktør gjennom 45 år. Han var også virksom som utgiver av gammelkirkeslaviske håndskrifter som *[[Codex Zographensis]]* og *[[Codex Marianus]]*.

Jagić sto i mange år i brevveksling med den norske slavisten Olaf Broch.

## Referanser


## Eksterne lenker
Terje Mathiassen

**Terje Mathiassen** (født 12. april 1938 i Oslo, død 9. januar 1999) var en norsk baltolog og slavist. Han var professor ved universitetet i Oslo fra 1987.

## Liv
Terje Mathiassen gikk på Oslo katedralskole, og begynte å studere germanske og nordiske språk ved universitetet i Oslo i 1957. Etter å ha gått forsvarets russiskkurs slo han inn på studiet av russisk og tok *[[cand. mag.]]*-graden i 1965 under veiledning av Christian Schweigaard Stang. Siden studerte han sammenlignende baltisk og slavisk språkvitenskap under Carl H. Borgstrøm og Georg Morgenstierne, og tok doktorgraden i 1970 med en avhandling «Studien zum slavischen und indoeuropäischen Langvokalismus». Han ble ansatt som universitetslektor i 1971, som dosent i slaviske og baltiske språk i 1984 og som professor i 1987. Han var en populær foreleser, og underviste til å begynne med først og fremst i russisk og gammelkirkeslavisk. Senere konsentrerte han seg mer om de baltiske språkene, og bidro til å utvide studietilbudet i latvisk og litauisk ved universitetet gjennom 1980- og 1990-årene.

## Forfatterskap
Mathiassen utga en stor *Russisk grammatikk* i 1990; den ble utgitt i en ny utgave i 1996. Han skrev også *A Short Grammar of Lithuanian* (1996) og *A Short Grammar of Latvian* (1997).

## Referanser


## Kilder
* Bjørnflaten, Jan Ivar: «Terje Mathiassen in memoriam», i *[[Scando-Slavica]]* 46 (2000), s. 145–147. http://www.hf.uio.no/ilos/studier/studenttjenester/Nettressurser/bulg/scsl/PDFs46/Mathiassen.pdf

## Eksterne lenker
Trimenoponidae

* *[[Chinchillophaga]]*
* *[[Cummingsia]]*
* *[[Harrisonia]]*
* *[[Hoplomyophilus]]*
* *[[Philandesia]]*
* *[[Trimenopon]]*

**Trimenoponidae** er en gruppe av hudparasitter som lever på fugler. Den tilhører de lus som har bitende munndeler og får næring ved å gnage (spise av) fjær, ((hud)) og hudsekret, i tillegg kan de ta noe blod fra verten.  

## Utseende

## Liv og utvikling
Trimenoponidae lever på pattedyr i gruppene pungrotter og gnagere.

## Utbredelse
Familien er utbredt i Sør- og Mellom-Amerika. I Europa er arten *[[Trimenopon hispidum]]* funnet i Tyskland, Polen og Finland, men siden arten er en parasitt på marsvin forekommer den trolig bare innendørs, og er importert fra Sør-Amerika.

## Systematisk inndeling

* **[[Insekter]]** (Ectognatha)
** **[[Vingede insekter]]** (Pterygota)
*** **[[Lus]]** (Psocodea)
**** **[[Pels- og fjærlus]]** (Phthiraptera) 
***** gruppe Amblycera
****** familie Trimenoponidae
******* *[[Chinchillophaga clayae]]* Emerson, 1964 – på chinchilla
******* slekten *[[Cummingsia]]* Ferris, 1922 – 10 arter, de fleste på pungrotter
******* *[[Harrisonia uncinata]]* Ferris, 1922 – på piggrottefamilien (Echimyidae)
******* *[[Hoplomyophilus nativus]]* Méndez, 1967 – på piggrottefamilien (Echimyidae)
******* slekten *[[Philandesia]]* Kellogg & Nakayama, 1914 – 4 arter, på chinchilla
******* *[[Trimenopon hispidum]]* (Burmeister, 1838) – eneste art som forekommer i Europa, på marsvin og lignende gnagere.

## Kilder
* Trimenoponidae på Tree of life

## Eksterne lenker
* 
* Norsk Entomologisk forening – for deg som vil lære mer om insekter.
* Tree of life – Lus (engelskspråklig)
Svein Mønnesland

**Svein Mønnesland** (født 26. oktober 1943 i Skien) er en norsk slavist og professor i slaviske språk ved universitetet i Oslo. 

Han ble cand.philol. ved Universitetet i Oslo (UiO) i 1969 og var Fra 1971 universitetslektor i serbokroatisk ved UiO fra 1971. Han ble utnevnt til professor i slaviske språk ved UiO i 1979. Han er ekspert på bosnisk, kroatisk og serbisk (serbokroatisk) og har skrevet en rekke bøker og artikler om slavisk lingvistikk, litteratur og kulturhistorie. Mønnesland har innehatt en rekke verv, blant annet som nordisk representant i Den internasjonale komite for Øst-Europa-forskning og i styret for Institutt for sammenlignende kulturforskning. Han har vært aktiv med utadrettet virksomhet, særlig i forbindelse med konfliktene på Balkan på 1990-tallet.

Mønnesland er medlem av Det Norske Videnskaps-Akademi og assosiert medlem av Vitenskapsakademiet i Bosnia og Hercegovina.

## Bibliografi
* *En kort introduksjon til Jugoslavia-konflikten* Cappelen Damm Akademisk 2021 ISBN 9788202696993
* *Serbia in the 19th century seen by foreigners*. 2016. Novi Sad: Prometej 
* *A town in Europe through 2400 years: Stari Grad (Pharos) on Hvar*. Sypress: 2016 
* *Lær kroatisk!* 2014 Sypress 
* *National Symbols in Multi-National States*. 2013 Sypress 
* *Bosansko-turski rječnik. Nuhamed Hevai Uskufi*. 2012. Tuzla: Općina Tuzla 
* *Dalmatia through foreign eyes,* 2011. Zagreb: Fidipid 
* *Jezik u Bosni i Hercegovini*. 2005. Sarajevo: Institut za jezik 
* *Bosnisk-kroatisk-serbisk grammatikk* 2002: Sypress 
* *1001 days. Bosnia and Herzegovina in pictures and words* 2001 Sypress 
* *Land ohne Wiederkehr. Ex-Jugoslawien: Die Wurzeln des Krieges*. Klagenfurt: Wieder Verlag, 1997 
* 
*  
*  (5. utg. 2006) 
* *Norsk-bosnisk/kroatisk/serbisk ordbok Universitetsforlaget,* 2001 
* *Hajdemo u Jugoslaviju* Universitetsforlaget, 1986 

; Oversettelser 
* *Jugoslavisk kvartett*. Oslo. Samlaget, 1968.
* *Nattergal og våpengny*. Oslo. Samlaget, 1971.
* Vasko Popa: *Den flammende ulvinnen*. Solum, 1978.
*Danilo Kiš: Et gravmæle for Boris Davidovits. Aschehoug, 1984.
*Franc Šetinc: Adam Gabrijel. Grøndahl & Søn, 1987.
*Aleksander Tišma: Bruk av mennesket. Gyldendal, 1988.
*Rezak Hukanović: Helvetets tiende port. Sypress: 1993.
*Goran Simić: Sarajevos sorg, Sypress, 1994.
*Aleksander Tišma: Kapo. Gyldendal: 1995
*Nura Bazdulj-Hubiar: Kjærligheten er en sihirbaz. Sypress: 1996.
*Aleksander Tišma: Blams bok, Gyldendal, 1999.
* Aleksander Tišma: Troskap og utroskap. Gyldendal, 2003.
*Munib Delalić: *Bare storm og solnedgang tok jeg med fra Hercegovina*. Andresen & Butenschøn, 2009.
*Goce Smilevski: Sigmund Freuds søster. Gyldendal, 2013.

## Referanser


## Eksterne lenker

* Hjemmeside ved UiO
Siri Sverdrup Lunden

**Siri Sverdrup Lunden** (1920–2003) var en norsk slavist og professor i slaviske språk ved universitetet i Oslo 1971–1987.

## Liv
Siri Sverdrup Lunden var datter av kvinnesakskvinnen og fredsaktivisten Mimi Sverdrup Lunden. Hun vokste opp i Oslo. I løpet av andre verdenskrig fattet hun interesse for Sovjetunionen og russisk språk, og begynte å studere slavistikk etter krigen. Hun avsluttet universitetsstudiene ved universitetet i Oslo i 1958 med en avhandling om Peter den stores uttale av russisk. I 1960 ble hun lektor ved institutt for slaviske språk. Hun tok doktorgraden i 1969 med avhandlingen «The Trondheim Russian-German MS Vocabulary: A Contribution to Seventeenth-Century Russian Lexicography», en undersøkelse av et russisk manuskript som var funnet i Norge i 1927. I 1971 ble hun utnevnt til professor  i slaviske språk som Christian Schweigaard Stangs etterfølger. Hun beholdt denne stillingen til hun gikk av i 1987. Hun var gift med professor Terkel Nissen Rosenqvist.

## Studier og forfatterskap
Sverdrup Lunden bidro til å modernisere studiet av russisk ved universitetet i Oslo, som tidligere hadde vært fokusert på historisk språkvitenskap. Forgjengeren i professoratet, C. S. Stang, hadde vært opptatt av sammenlignende baltisk og slavisk språkforskning, mens Sverdrup Lunden la vekt på moderne russisk. Hun interesserte seg imidlertid også for gammelrussisk, og utga i 1987 en norsk oversettelse av *[[Igorkvadet]]*. Hun utga også en bok om russenorsk, og var president i den norsk-bulgarske foreningen.

## Verker
* *The Trondheim Russian-German MS vocabulary : a contribution to 17th-century Russian lexicography*. Oslo: Universitetsforlaget, 1972.
* *Russenorsk revisited*. Oslo: Universitetet i Oslo, 1978.

## Referanser


## Kilder
* Mønnesland, Svein: «Siri Sverdrup Lunden in memoriam», i *[[Scando-Slavica]]* 50 (2004), s. 189–190. http://www.hf.uio.no/ilos/studier/studenttjenester/Nettressurser/bulg/scsl/PDFs50/12lunden.pdf
Google Street View

**Google Street View** er en tjeneste under Google Maps og Google Earth som gir 360° horisontal og 290° vertikal panoramasikt av en rekke steder langsmed veier (et bilde per 10 til 20 meter, anslagsvis) rundtom i hele verden, fra en høyde på omtrent 2,5 meter. Street View ble lansert 25. mai 2007, og er gradvis utvidet til å omfatte flere byer, og i disse byene, flere gater, og også noen landlige områder.

Google Street View viser bilder tatt med 360°-kamera plassert på taket av en flåte med *[[Chevrolet Cobalt]]* i Nord-Amerika, *[[Opel Astra]]* i Europa, *[[Holden Astra]]* i Australia og New Zealand, *[[Toyota Prius]]* i Japan, *[[Fiat Stilo]]* i Brasil, *[[Toyota Yaris]]* i Sør-Afrika og *[[Pontiac G5]]* i Mexico. Områder som ikke kan nås med bil, slik som områder for fotgjengere, smale gater, skibakker etc. dekkes til tider av *Google Trikes* (trehjulinger) eller snøscootere. På hver av disse bilene står det et 360°-kamera, en GPS-enhet for posisjonering og tre laserscannere for måling av opptil 50 meter 180° foran bilen. Også Googles egne brukere har mulighet for å laste opp sine egne 360° bilder til tjenesten.

## Tilgjengelighet

  

## Eksterne lenker
* 
*  Google Street View Funny
Mellom-Nes

**Mellom-Nes** er et boligstrøk og en grunnkrets som ligger i Asker, og er en del av delområdet Nesbru. Området ligger mellom Slependen, Øvre Nes, Torstad, Holmen og Nesøya.

Mellom-Nes skole er barneskolen i området, som tar imot elever fra hele Nesbru. Disse elevene sokner videre til Landøya ungdomsskole, som også ligger på Nesbru, når de begynner på ungdomstrinnet.

## Velforening
*Mellom-Nes Vel* er områdets velforening som ble stiftet i 1923.

## Referanser
Heggedal og Blakstad skolekorps

**Heggedal og Blakstad skolekorps** er et skolekorps i Asker, stiftet i 1956. Korpset rekrutterer fra barneskolene Heggedal, Blakstad og Solberg, og holder til på Heggedal skole.

Heggedal og Blakstad skolekorps har janitsjarbesetning, med over 70 musikanter i alderen 7–19 år, fordelt på aspirant-, junior- og hovedkorps. Per mai 2020 er Andreas Olsson dirigent for aspirant- og juniorkorpset og Mari Skogly er dirigent for hovedkorpset. Korpset er medlem av Norges Musikkorps Forbund og tilknyttet Asker kulturskole. 

## Historie
Det forberedende arbeidet med å starte et skolekorps i Heggedal startet høsten 1955. Den 9. september ble det holdt et møte på Heggedal skole etter initiativ fra Heggedal Musikkorps ved Knut Løken og Øyvind Aamann. Møtet samlet 22 foreldre. En uke senere startet et notekurs med 58 deltakere ledet av Knut Løken.

Den 24. januar 1956 ble korpset stiftet, under navnet «Heggedal Skoles Musikkorps». Stiftelsen fant sted på Heggedal skole. Til 17. mai samme året var alt klart og 35 musikanter marsjerte i barnetoget under korpsets første dirigent Cato Elnes. 13. september 1956 ble korpsets første årsmøte holdt. Korpsets styre ble valgt, med Leiv Julseth som korpsets første formann.

En egen mødregruppe ble etablert i 1959 for å skaffet penger til korpset. Dette bidro til å holde korpset i drift. Også Asker kommune og velforeningene hjalp korpsets økonomi. Gjennom 1960- og 70-tallet var økonomien likevel svak. Fra inngangen til 80-årene ble den økonomiske situasjonen til korpset bedre.

Korpset endret navn til «Heggedal skolekorps» i 1978. Frem til 1998 rekrutterte skolekorpset i hovedsak fra Heggedal skole. Høsten 1998 åpnet Blakstad skole, og skolens FAU valgte Heggedal skolekorps som skolens korps. I mars 2000 endret korpset derfor navn til «Heggedal og Blakstad skolekorps».

I 2010 spilte korpset i 1. divisjon, oppnådde 5. plass i det daværende Akershusmesterskapet. Samme år deltok korpset i NM for skolekorps i både janitsjar og gatemarsj, og korpset endte på henholdsvis 6. plass i janitsjar og 7. plass i gatemarsj. I 2016 vant hovedkorpset Distriktmesterskapet for skolekorps 2. divisjon i Asker, med sitt spesialarrangerte bestillingsverk «Rise of the Fallen». 

## Dirigenter (hovedkorpset)
* Cato Elnæs (1956–1957)
* Eugen Sønsterød (1957–1958)
* Arne Myhre (1958–1969)
* Magne Synnevåg (1969–1971)
* Arne Myhre (1972)
* Gunnar Baden (1972–1976)
* Magne Synnevåg (1976–1980)
* Marit Jacobsen (1980–1983)
* Ragnar Gjelsnes (1983–1984)
* Roar Gjelsnes (1984–1988)
* Gjermund Torgersen Lia (1988–1989)
* Richard Blichfeldt (1989–1995)
* Atle Hassel (1995–2003)
* Monica Granberg (2003–2007)
* Erik Bergene (2007–2011)
* Stein Wilsbeck (2011)
* Robert Nilsen (2011)
* Mats Joachim Johnsen (2011–2017)
* Thomas Høiby Verket (2017–2022)
* Mortha (2022)
* Mari Skogly (2023– )

## Litteratur
* 
* 
* 

## Referanser


## Eksterne lenker
* 
*
Bregentved

**Bregentved** er opprinnelig en gammel setegård som nevnes først gang i 1319, da kong Erik Menved skjenket Bregentved til Ringsted kloster. Slottet ligger 3 km øst for Haslev  i  Faxe kommune. 

Nordfløyen av bygningen er fra 1650; den er bygget om i 1731–1736 av arkitekt Laurids de Thurah. I 1740 foretok Nicolai Eigtved en utvidelse av slottet. 
Bygningen gjennomgikk en fullstendig ombygging i 1886-1891 ved arkitekt Axel Berg.

Slottet er på alle måter A.G. Moltkes verk. Moltke fikk stedet i gave av Frederik V i 1746. Han fikk eiendommen delt opp i 25 bondebyer og flyttet gårdene ut til beiteområdene. Han fikk anlagt fiskedammer og satte opp møller etter modell fra Nederland. Parken med skulpturer og fontener er også fra hans tid. 

Stedet er fremdeles i familien Moltkes eie.

## Fredning
Bregentved ble fredet i 1918, fredningen utvidet i 1964, 1978 og 1997. Fredningen omfatter hovdbygningen med tilhørende slottskapell samt gårdsrom og flere skulpturer/minnesmerker.

## Eiere av Bregentved – utvalg
*(1319-1718) Diverse eiere
*(1718-1730) Frederik IV
*(1730-1731) Christian VI
*(1731-1740) Poul Vendelbo Løvenørn
*(1740) Frederik Poulsen Løvenørn
*(1740–1746) Christian VI
*(1746) Frederik V
*(1746–1792) Adam Gottlob Moltke
*(1792-1818) Joachim Godske Moltke
*(1818-1864) Adam Wilhelm Moltke
*(1864-1875) Frederik Georg Julius Moltke
*(1875-1936) Frederik Christian Moltke
*(1936-1968) Christian Frederik Gustav Hemmingsen lensgreve Moltke
*(1968-1989) Hans Hemming Joachim Christian Christiansen lensgreve Moltke
*(1989-) Christian Georg Peter Hansen greve Moltke
*(2017-2019) Frederik Christian Adam greve Moltke

## Referanser
*




## Eksterne lenker
* Bregentved Gods
* Historisk haver Bregentved – dr.dk
Olav Brunborgs vei

**Olav Brunborgs vei** er en vei som ligger på Nesbru i Asker. 

Veien ble åpnet i 1991 og går langs Neselva.

Veien er oppkalt etter den norske motstandsmannen og studenten Olav Brunborg som vokste opp på Nesbru.

## Litteratur
* 

## Eksterne lenker
* Olav Brunborgs vei i Lokalhistoriewiki
Chen Shaomin

**Chen Shaomin** (kinesisk: 陈少敏, pinyin: *Chén Shàomǐn*, født 1902 i Kina, død 1977) var en kinesisk kommunistisk politiker.

Hun var en veteran innen kommunistpartiet, som hun var blitt medlem av i 1928, og hadde hatt en rekke viktige verv i parti og stat.

Hun var medlem av den åttende sentralkomiteen for det kinesiske kommunistparti. Under kulturrevolusjonen var hun det eneste av de 49 faste eller alternerende medlemmer som var tilstede under sentralkomiteens tolvte plenum i oktober 1968 som ikke stemte for å permanent ekskludere kommunistpartiets viseformann Liu Shaoqi fra kommunistpartiet. Hun trodde ikke på den rapporten som ble fremlagt og som «beviste» Liu Shaoqis «forræderi», og tilkjennegav tydelig at hun ikke strakk opp hånden under avstemningen ved å lene seg med hele kroppen over bordet.

Hun ble ikke gjenvalgt til den niende sentralkomiteen.

## Referanser
Camilla Otterlei

**Camilla Dahle Otterlei** (født 20. september 1980) er en norsk barnebokforfatter.

Hun debuterte som barne- og ungdomsbokforfatter i 2009 med høytlesningsboka *Klara og verdens fineste Pekal*, illustrert av Åshild Irgens. For *Kunsten å møte en bjørn* vant hun i 2016 mottok Språklig samlings litteraturpris. for. 

Camilla Otterlei har studert ved Kunstskolen i Bergen, Kunsthøgskolen i Bergen, Westerdals School of Communication og ved lærerstudiet på Høgskolen i Buskerud og Vestfold. Hun bor i Drammen.

## Bibliografi
* *Klara og verdens fineste Pekal*, barnebok, Gyldendal (2009)
* *Klara og Gangsterklubben*, barnebok, Gyldendal (2010)
* *Tiden på Skjerneset*, biografier og memoarer, Kvist forlag (2011)
* *Kongsberg folk og steder*, fagbok, Kvist forlag (2013)
* *Selma & Louise* ungdomsbok, Mangschou forlag (2014)
* *Møter med Drammen*, fagbok, Kvist forlag (2015)
* *Kunsten å møte en bjørn*, barnebok, Mangschou forlag (2015); illustratør Jill Moursund. 
* *Hei, lille frø! En faktabok for hele familien om den lille babyen som vokser i mammas mage*, Mangschou forlag (2017)
* *Katt savna* (2019), 1 i Simone-serien
* *Jerdskjelvhjerte* (2020), 2 i Simone-serien
* *Regnbuesommer* (2021), 3 i Simone-serien
* *Spåkoppen* (2022), 4 i Simone-serien
* *Ekte dyrehelter* (2022)
* *Ekte gjenferd* (2023)

;For voksne
* *Opphisselsesbok* (red), fagbok, antologi, Kagge Forlag (2004)
* *Kongsberg folk og steder* i 2012
* *Møter med Drammen* i 2015
## Kilder
*Presentasjon av Camilla Otterlei i Forfatterkatalogen på Forfattersentrums nettsider

## Eksterne lenker
* Camilla Otterleis nettsider
* Intervju om ''Klara og verdens fineste Pekal''
Aschehougs forfatterskole

**Aschehougs forfatterskole** er et kurs i kreativ skriving, det vil si skjønnlitterær forfattervirksomhet, arrangert av Aschehoug forlag i Oslo.

Aschehoug startet forfatterskolen i januar 2004 med tolv elever, valgt blant over 300 søkere. Da forfatterskolen hadde opptak for året 2017, etter tre års opphold, var det over 570 søkere til de tolv plassene.

Forlaget følger elevene i ett år gjennom regelmessige kurskvelder og betrakter skolen som et rekrutteringstiltak og en mulighet til å skape et utviklende skrivemiljø. Kurskveldene foregår i forlaget med tekstgjennomgang og innføring i aktuelle emner. I tillegg arrangeres arbeid i grupper med forlagets redaktører. Faglig leder og lærer de første årene var Merete Morken Andersen, forfatter og forlagsredaktør som i 2008 utgav «Skriveboka», en lærebok om skjønnlitterær skriveerfaring. Aschehoug foretok ikke nytt opptak av studenter til forfatterskolen i 2010, men hadde nytt opptak i 2011 og 2013. Da hadde de tidligere elevene billedkunstner og dramatiker Kari Fredrikke Brænne og forfatter Johan Mjønes overtatt jobben etter Morken Andersen.

Leder og lærer for skolen i 2017 er forfatter Bjarte Breiteig, forfatter av noveller, essays og en roman. 

I 2007 utgav forlaget «Ferskvare», en samling tekster av tolv av de 34 studentene som hadde gått kurset 2004-2006, blant andre Gabriel Michael Vosgraff Moro, Bjarte Samuelsen, Jenny Hval, Kari Fredrikke Brænne og Rita Sandnes.

Andre skriveskoler i Norge er blant annet Forfatterstudiet i Bø, Skrivekunst-akademiet i Hordaland og Forfatterstudiet i Tromsø, som tilbyr forfatterutdanning som fulltidsstudium på høyskolenivå.

## Eksterne lenker
* Aschehoug forlag om Forfatterskolen
Owl City

**Owl City** er et amerikansk elektronika-prosjekt av komponisten og artisten Adam Young.
Prosjektet ble startet mens Young jobbet for Coca-Cola og bodde hjemme i kjelleren hos sine foreldre. Han hadde store problemer med søvnløshet, og tilgangen til en datamaskin og et utvalg av ulike instrumenter gjorde at han snart var i gang med å komponere og eksperimentere innenfor ulike musikksjangre. I 2007 gav han ut Ep-en Of June og i 2008 kom hans første album, *[[Maybe I'm Dreaming]]*. Of June nådde en 15.-plass på Billboard Electronic Albums Chart og Maybe I'm Dreaming endte på 13. 

I februar 2009 ble det bekreftet at Owl City hadde signert en platekontrakt med Universal Republic. Ifølge Youngs manager, Steve Bursky, skal det ha vært diskusjoner og uenigheter om veien videre. Han har uttalt at de hadde ulike visjoner om Owl Citys fremtid. 

Owl City blir ofte beskrevet som en blanding av elektronika og synthpop. Han tiltrakk seg først oppmerksomhet i forbindelse med singelen «Hello Seattle», som ble gitt ut via det sosiale nettverket Myspace. Denne singelen førte til en platekontrakt med Universal Republic. 

I 2009 kom debutplaten *[[Ocean Eyes]]*. Platen hadde tre offisielle single, «Fireflies», «Vanilla Twilight» og «Umbrella beach». «Fireflies» gjorde meget stor suksess og førte ham til topps bl.a. På Billboard-lista i USA. Singelen har pr. juni 2011 solgt over 4,2 millioner eksemplarer bare i USA, og dermed solgt til firedobbel platina. Den har også toppet hitlistene i en rekke andre land: Storbritannia, Nederland, Australia, New Zealand, Irland, Sverige og Danmark. I Norge lå den 22 uker på topp 20, med 2.-plass som beste plassering. Fireflies er den 24. mest nedlastede sangen i iTunes historie, og pr august 2014 har musikkvideoen 113,7 millioner visninger på YouTube.

Før han startet prosjektet «Owl City», laget Adam young låter under navnet Sky Sailing. En samling av disse låtene ble gitt ut på albumet An Airplane Carried Me To Bed 13. juli 2010. Adam Young har også gitt ut et annet av mange sideprosjekter, Port Blue, i september 2007 kom The Airship og i januar 2008 kom The Albatross EP. Port Blue er kategorisert som elektronisk og «Easy Listening». Prosjektet er per dags dato kun tilgjengelig for nedlasting via iTunes. 

## Diskografi

### Album
* *[[Maybe I'm Dreaming]]* 2008
* *[[Ocean Eyes]]* 2009
* *[[All Things Bright And Beautiful]]* 2011
* *[[The Midsummer Station]]* 2012
* *[[Mobile Orchestra]]* 2015

### EP
* *[[Of June]]* 2007
* *[[Shooting Star]]* 2012
* *[[The Midsummer Station (Acoustic)]]* 2013
* *[[Ultraviolet (Owl City album)|Ultraviolet]]* 2014

## Eksterne lenker
* 
* 
* 
*
Bo Holmberg

**Bo Lindor Holmberg** (1942–2010) var en svensk sosialdemokratisk politiker. Han ble Sveriges kommuneminister i 1982. I 1983 ble tittelen omgjort til sivilminister, noe han var frem til 4. oktober 1988. Han ble valg inn i Sveriges Riksdag i 1985, og satt der til 1996. Fra 1996 til juni 2005 var han landshövding (fylkesmann) i Södermanlands län.

Holmberg var gift med Sveriges utenriksminister Anna Lindh fra 1991 til 10. september 2003, da hun ble drept. De fikk sønnene David (født 1990) og Filip (født 1994). Holmberg døde etter en tids sykdom den 10. februar 2010, han er begravd (sammen med sine foreldre) i Gudmundrå kirke i Kramfors.

## Referanser


## Kilder
* Bo Holmberg hittad död – artikkel i Expressen 12. februar 2010.

## Eksterne lenker
*
Diana (album)

***Diana*** er Diana Ross' tiende soloalbum og ble utgitt den 22. mai 1980. Albumet var, og er Ross' mestselgende album i karrieren. Albumet solgte godt over seks millioner i USA, ytterligere tre millioner i Europa og erklært platina av RIAA. 

## Bakgrunn
Etter suksess med disco-albumet *The Boss* året før, var Ross ute etter en ny og moderne «sound» og Motown satte henne i arbeid med de anerkjente produsentene Bernard Edwards og Nile Rodgers fra gruppa Chic. Ifølge ryktene hadde produsentene skrevet materiale nok for et album, med Aretha Franklin i tankene. Franklin hadde året før opplevd sin første fiasko med disco-platen *La Diva* og takket nei. Sangene «Upside Down» og «I'm Coming Out» ble derfor gitt til Ross, og til tross for konfliktene som skal ha oppstått mellom Ross og produsentene ble albumet ferdiggjort. 

Ross var ikke fornøyd med platen, og med diskoens tilbakeslag fryktet Ross for karrieren. Hun tok demoene med seg til Motown, og remikset alle låtene sammen med Russ Terrana. 
Låtenes diskopreg ble tonet ned, lange musikalske partier ble kuttet vekk og tempoet ble økt for å gi sangerinnen en mer ungdommelig og lysere stemme. Edwards og Rodgers var ikke fornøyd og saksøkte Motown senere. Produsentene ble kontaktet for et oppfølgeralbum, men planene ble lagt på is da Ross forlot Motown i 1981.

## Sporliste
Alle sanger skrevet av Bernard Edwards og Nile Rodgers.

### Side A
# «Upside Down» – 4:05  
# «Tenderness» – 3:52 
# «Friend to Friend» – 3:19 
# «I'm Coming Out» – 5:25

### Side B
# «Have Fun (Again)» – 5:57 
# «My Old Piano» – 3:55  
# «Now That You're Gone» – 3:59 
# «Give Up» – 3:45

## Mottakelse
Da albumet ble utgitt i mai 1980, ble Ross introdusert til den yngre generasjonen, og albumet nådde andreplass på den amerikanske salgslisten, med førstesingelen «Upside Down» på topp på singel-listen. Albumet har per dags dato solgt godt over 10 millioner. Albumet ble gjenutgitt i 2003, med de originale Chic-versjonene.

## Singler
* 1980: «Upside Down» / «Friend to Friend» (#1 USA)
* 1980: «I'm Coming Out» / «Give Up» (#5 USA)
* 1980: «My Old Piano» / «Now That You're Gone» (#109 USA)
* 1981: «Tenderness» / «Have Fun Again» 

## Eksterne lenker
*
Maritimt Kompetansesenter

**Maritimt Kompetansesenter Sørøst Norge (MKS)**, ikke til å forveksles med Norsk Maritimt Kompetansesenter, ble opprettet i 1996 av norske rederier for å ta hånd om deres lang- og kortsiktige rekrutteringsbehov for lærlinger, kadetter og offiserer.

Ungdom fra hele landet rekrutteres til maritim utdanning tilbud innenfor fagbrev som matros eller motormann, eller fullstendig offisersutdanning som kaptein eller maskinsjef.  

Selskapet er eid og drevet av medlemmene som i hovedsak er lokalisert i fylkene Aust-Agder, Telemark, Vestfold, Buskerud, Akershus, Oslo, Oppland, Hedmark og Østfold, i tillegg til USA, Malaysia og Danmark. I dag står nærmere 50 medlemmer bak Maritimt Kompetansesenter, og aktiviteten spenner over drift av fraktskip, taubåter, supplyskip, tankskip, bulkskip, passasjerferger og cruiseskip, med flere.

## Eksterne lenker
* Maritimt Kompetansesenter
Chen Yonggui

**Chen Yonggui** (kinesisk: 陈永贵, pinyin: *Chén Yǒnggùi*, født 14. februar 1914 i Xiyang i provinsen Shanxi i Kina, død 26. mars 1986 utenfor Beijing) var leder av Dazhaibrigaden i Xiyang fylke i provinsen Shanxi. Dazhai var den folkekommunen som i 1960-årene, rett før utbruddet av kulturrevolusjonen, ble fremhevet som forbilde under *«[[Lær av Dazhai i jordbruket]]»*-kampanjen (农业学大寨: *Nóngyè xué Dàzhài*).  

Hans karriere nådde høydepunktet mot midten av 1970-årene, da han ble medlem av Politbyrået for sentralkomiteen for det kinesiske kommunistparti. I 1980 fikk han lov til å gå i pensjon.

## Referanser


## Litteratur
* Chen Yonggui i *Internationales Biographisches Archiv* 23/1981 av 25. mai 1981

## Eksterne lenker
* 
*
Medaljen for seier over Tyskland

**Medaljen for seier over Tyskland i Den store fedrelandskrigen** (russisk: Медаль «За победу над Германией в Великой Отечественной войне 1941—1945 гг.») er en sovjetisk militær medalje, innstiftet 9. mai 1945 til minne om Sovjetunionens seier over Tyskland i andre verdenskrig. Medaljen ble tildelt enhver som deltok i krigen. Den ble tildelt i stort antall.

## Utforming
Medaljen for seier over Tyskland er i messing og er rund med en diameter på 32 mm. Advers har portrett av Stalin iført uniform som marskalk av Sovjetunionen omgitt av «НАШЕ ДЕЛО ПРАВОЕ» (*vår sak er rettferdig*) i en bue over og «МЫ ПОБЕДИЛИ» (*vi har seiret*) under. Reversen har omskriften «ЗА ПОБЕДУ НАД ГЕРМАНИЕЙ», som betyr *for seier over Tyskland*, med «В ВЕЛИКОЙ ОТЕЧЕСТВЕННОЙ ВОЙНЕ 1941—1945 ГГ», som betyr *den store fedrelandskrigen 1941—1945*, i midten. Nederst er det en femtagget stjerne.

Medaljen er opphengt i et bånd med tre svarte og to oransje striper, fargene fra Sankt Georgsordenens bånd.

## Tildeling
Medaljen ble tildelt tjenestegjørende i hæren, marine og luftvåpen, samt NKVD.

Medaljen for seier over Tyskland ble også tildelt 48 nordmenn, blant dem Ernst Ullring, Mons Haukeland og Asbjørn Sunde.

## Referanser
Glasgow Prestwick lufthavn

**Glasgow Prestwick lufthavn**  er en internasjonal lufthavn som betjener Prestwick og Glasgow-området. Den ligger ca. 2 km nordøst for Prestwick i Skottland. Selv om det offisielle navnet er Glasgow Prestwick Airport, brukes gjerne kortversjonen Prestwick Airport, siden avstanden til Glasgow er hele 46 km og for å unngå sammenblanding med Glasgows hovedflyplass, Glasgow International. 

De siste årene har lufthavnen hatt et sterk vekst i passasjertrafikken på grunn av nye ruter opprettet av lavprisselskaper, i første rekke Ryanair som i dag er lufthavnenes største bruker. Glasgow Prestwick er en av selskapets navflyplasser. Lufthavnen betjente 2,4 millioner passasjerer i 2008, mens Glasgow internasjonale lufthavn hadde 8,1 millioner passasjerer samme år.

Flyplassen som ble åpnet i 1934 fikk stor betydning under andre verdenskrig, da amerikanske bombefly på vei fra fabrikkene i USA til fronten i Europa  benyttet Prestwick som første landingsplass i Europa. Etter krigen. og før Jet-alderen var Prestwick likeledes svært viktig for fly i atlanterhavstrafikken. SAS-ruten mellom Skandinavia og New York, f.eks hadde teknisk mellomlandinger på Prestwick. Med jetflyenes inntreden falt behovet for de tekniske mellomlandinger bort.

Tilsvarende ble Shannon brukt i atlanterhavstrafikken mellom kontinentet og USA.
Elvis Presley landet her i 1960,under miltærtjenesten sin i Vest-Tyskland. Da miltærflyet hans måtte fylle drivstoff. Dette er eneste gangen Elvis var i Storbritannia. 1 time før å være nøyaktig.

## Flyselskap og destinasjoner
### Rutefly

## Tilbringertjeneste
Flyplassen er den eneste i Skottland med egen jernbanestasjon. Det er togforbindelse med Glasgow hver halvtime på hverdager og hver time søndager, og reisen tar 40 minutter.

## Eksterne lenker
*
Why Do Fools Fall in Love (album)

***Why Do Fools Fall in Love*** er Diana Ross sitt ellevte soloalbum, men også det første albumet hun ga ut på sitt nye platelselskap RCA, og ble utgitt 4. september 1981. Ross hadde tidligere det året forlatt Motown for en 20-millioner kontrakt med RCA. Dette albumet var også det første som Ross produserte selv.

## Bakgrunn
Albumet ble Ross sitt andre album som ble sertifisert til platina av RIAA. 
Tittelsporet var en cover av Frankie Lymon & The Teenagers hit fra 1956, og inneholdt også en soloversjon av Lionel Richie og Ross-hiten «Endless Love». 

Låtskrivere som Michael Sembello og Dan Hartman bidro med sanger til albumet.

## Sporliste
### Side A
#«Why Do Fools Fall in Love» (Frankie Lymon, Morris Levy) – 2:52
#«Sweet Surrender» (Stack, Christensen) – 4:07
#«Mirror Mirror» (Michael Sembello, Michael Matkowsky) – 6:06
#«Endless Love» (Lionel Richie) – 4:55

### Side B
#«It's Never Too Late» (Dan Hartman) – 3:17
#«Think I'm In Love» (L. Cheryl Taylor) – 4:13
#«Sweet Nothings» (Self, Albritton) – 2:59
#«Two Can Make It» (Dean Pitchford, Tom Snow) – 3:23
#«Work That Body» (Diana Ross, Ray Chew) – 4:57

## Mottakelse
Den amerikanske pressen hadde spådd Ross sin karrieredød da hun forlot Motown, men da albumet viste seg som en suksess stilnet kritikken. De to første singlene, tittelsporet og den rock-inspirerte «Mirror Mirror» nådde syvende og åttendeplass på Billboard – listen, med den tredje singelen «Work That Body» som nådde syvendeplass i England. 

Albumet nådde 15.-plass.

## Singler
* 1981: *«Why Do Fools Fall in Love» / «Think I'm in Love»* (#7 USA)
* 1981: *«Mirror, Mirror» / «Sweet Nothings»* (#8 USA)
* 1982: *«Work That Body» / «Two Can Make It»* (#7 England)

## Eksterne lenker
*
Silk Electric

***Silk Electric*** er Diana Ross sitt andre album på RCA, og ble utgitt den 10. september 1982. Det var også det andre albumet hvor Ross selv sto som produsent, denne gangen sammen med en gammel venn, nemlig Michael Jackson.

## Bakgrunn
Albumet er kjent for sitt Andy Warhol-design og låta «Muscles», skrevet og produsert av Michael Jackson, som nådde tiendeplass på den amerikanske singel-listen. Andre store artister som bidro på platen var blant annet Luther Vandross, Patti Austin og Cissy Houston som korister.

## Sporliste
### Side A
#«Muscles» (Michael Jackson) – 4:36
#«So Close» (Bill Wray, Diana Ross, Rob Mounsey) – 4:12  
#«Still in Love» (Randy Handley) – 4:06
#«Fool for Your Love» (Bill Wray, Diana Ross, Ray Chew) – 3:47  
#«Turn Me Over» (Diana Ross, Steve Goldstein) – 1:10 

### Side B
#«Who» (Barry Blue, Rod Bowkett) – 3:45  
#«Love Lies» (Allan Chapman, Michael Hanna) – 4:05  
#«In Your Arms» (Linda Creed, Michael Masser) – 3:30  
#«Anywhere You Run To» (David Roberts) – 3:30
#«I Am Me» (Diana Ross, Freddie Gorman, Janie Bradford) – 3:50

## Mottakelse
Også dette albumet solgte godt, og stabiliserte Ross sin karriere hos RCA. Kritikerne var stort sett fornøyde, men mente også at selv om sangene var gode, var de ikke overbevisende og at Ross måtte utfordre seg mere musikalsk. Allmusic ga albumet en 3'er. 

Albumet nådde 27.-plass på Billboard-listen.

## Singler
* 1982: *«Muscles» / «I Am Me»* (#10 USA)
* 1983: *«So Close» / «Fool for Your Love»* (#40 USA)
* 1983: *«Who» / «Anywhere You Run To»* 

## Eksterne lenker
*
Torgeir Svendsen

**Torgeir Svendsen** (født 1. mars 1910, død 22. januar 1981) var en norsk politiker (Ap). Han var ordfører i Hobøl kommune 1952–1955 og 1968–1969, og vararepresentant til Stortinget fra Østfold 1954–1961.

## Referanser


## Eksterne lenker
*
Ross (1983)

***Ross*** er det tredje soloalbumet til Diana Ross som utgitt på RCA. Albumet må ikke forveksles med et annet album med samme navn *Ross*, utgitt i 1978. Fem av de åtte sangene ble produsert av Gary Katz og Ray Parker med Ross. Også Michael McDonald fra Steely Dan bidro som låtskriver, og korist. 
Albumet nådde 32.-plass på Billboard-listen.

## Sporliste
### Side A
# «That's How You Start Over» (Ed Sanford, Michael McDonald) – 4:09
# «Love Will Make It Right» (Donald Fagen) – 4:44
# «You Do It» (Deborah Allen, Eddie Struzick, Rafe Van Hoy) – 4:31
# «Pieces of Ice» (John Capek, Marc Jordan) – 4:54

### Side B
# «Let's Go Up» (Franne Golde, Peters Ivers) – 4:01 
# «Love or Loneliness» (Ray Parker Jr.) – 4:17
# «Up Front» (Ray Parker Jr.) – 3:56
# «Girls» (Bill Wray, Marc Jordan, Diana Ross) – 3:58

## Mottakelse
Samme året som platen kom ut, hadde Ross møtt stor kritikk for sin framføring under den TV-sendte feiringen av Motowns 25-årsjubileum da hun angivelig skal ha dyttet Supremes-medlemmet Mary Wilson, og forhindret henne fra å snakke i mikrofonen. Senere holdt Ross en spektakulær konsert i New Yorks Central Park for 800&nbsp;000 mens regnet sprutet ned. Konserten ble avlyst, og Ross var tilbake dagen etter. 

Konsertene var til inntekt for Diana Ross-lekeplassen i parken, men kostnadene for de begge konsertene ble høyere enn ventet, og pressen slaktet forsøket. Albumet led antakeligvis av det dårlige omdømme, og kritikerne kalte albumet kaldt. Allmusic ga albumet en 1'er, og *Ross* ble det første albumet fra Ross som ikke solgte til gull.

## Singler
* 1983: *«Pieces of Ice» / «Still in Love»* (#31 USA, #8 Norge)
* 1983: *«Up Front» / «Love or Loneliness»* (#- USA)
* 1983: *«Let's Go Up» / «Girls»* (#77 USA)

## Eksterne lenker
*
Kim Jung-su

**Kim Jung-su** (født 7. juli 1981) er en sørkoreansk bobkjører som deltok på det sørkoreanske laget i bobsleigh under Vinter-OL 2010 i Vancouver i Canada i klassen for firerbob. Den sørkoreanske boben endte på 19.-plass. 

Kim har også deltatt i skeleton-konkurranser siden 2006.

## Eksterne lenker
*